Om tieners groot te maak, was nog altyd baie moeilik. Maar die werklikheid is dat vandag se tiener in 'n wêreld leef wat heeltemal onbekend is vir sy voorgangers. Dis 'n globale wêreld met satelliet-TV, die internet en baie meer. Die moderne tegnologie stel ons tieners bloot aan die beste en die slegste van alle menslike kulture. Die etniese grense van vandag se tieners bestaan net op papier. Pluralisme – die aanvaarding van baie idees en filosofieë, met nie een beter as die ander een nie – het algemene opvattings en patrone vervang as die golf van die toekoms.
Ons tieners lewe in 'n baie diverse wêreld, selfs in hulle eie skole. Hulle trotseer ongelooflike druk om te presteer en in die "regte" universiteit in te kom, wat hulle glo sal toerus vir 'n werk in 'n ekonomie wat duiselingwekkende veranderings in die laaste dekade of so deurgegaan het. Hulle kry nie genoeg slaap nie. Sommige tieners word geboelie op sosiale media of word deur geweld gedreig. Alhoewel daar 'n verbetering is op se kere terreine van tieners se sosiale gesondheid (byvoorbeeld tienerswangerskappe het drasties verminder van 'n paar dekades terug), het ander probleme kop uitgesteek – narsissisme, skerms wat alomteenwoordig is, kwessies oor seksualiteit.
Volgens my waarneming het die ouers van tieners nog nooit so hulpeloos gevoel nie, maar dit is myns insiens ook waar dat